GIFT เล็งย้ายเข้าเทรดใน SET หันสู่ธุรกิจสาธารณูปโภคฯ-เน้นสร้างรายได้ประจำ
GIFT เล็งย้ายเข้าเทรดใน SET หันสู่ธุรกิจสาธารณูปโภคฯ-เน้นสร้างรายได้ประจำ
12 ก.ค. 2559

นายพีรเจต สุวรรณนภาศรี ประธานกรรมการบริหาร บริษัท แกรททิทูด อินฟินิท จำกัด (มหาชน) หรือ GIFT เปิดเผยว่า บริษัทฯเตรียมย้ายเข้ามาซื้อขายในตลาดหลักทรัพย์แห่งประเทศไทย (SET) เร็วๆ นี้จากปัจจุบันที่มีการซื้อขายในตลาดหลักทรัพย์ เอ็ม เอ ไอ (mai)  คาดว่าจะมีข้อสรุประยะเวลาที่แน่ชัดภายใน 1 เดือน โดยคาดหวังจะย้ายไปซื้อขายอยู่ในหมวดวัสดุอุตสาหกรรมและเครื่องจักร
ทั้งนี้ วัตถุประสงค์ที่ขอย้ายเข้าไปจดทะเบียนใน SET เป็นไปตามโรดแมพของบริษัทฯ ที่มีเป้าหมายจะขยายธุรกิจให้เติบโตในทุกมิติ  โดยมีแผนเข้ารุกธุรกิจสาธารณูปโภคขั้นพื้นฐาน (Utility) เพื่อเพิ่มสัดส่วนรายได้ประจำ (Recurring Income) ให้มากขึ้น ซึ่งจะช่วยให้ GIFT มีรายได้ที่แน่นอนเป็นฐานรองรับ เมื่อผนวกกับการดำเนินธุรกิจเชิงรุกจะผลักดันให้มีการเติบโตได้อย่างแข็งแรงกว่าเดิม สามารถสร้างผลตอบแทนที่ดีให้กับผู้ถือหุ้น                